|  |
| --- |
| **Ārējās ekonomiskās politikas koordinācijas padome** |

**Sēdes protokols Nr.12**

Rīgā, 2015. gada 14. oktobrī

Sēdes sākums plkst. 13:00

**Sēdi vada:**

|  |  |
| --- | --- |
| **Edgars Rinkēvičs** | ārlietu ministrs, Ārējās ekonomiskās politikas koordinācijas padomes (turpmāk – Padome) priekšsēdētājs |

**Padomes locekļi un pilnvarotie locekļi:**

**Dana Reizniece-Ozola**, ekonomikas ministre

**Uldis Reimanis**, Satiksmes ministrijas valsts sekretāra vietnieks

**Ilona Mežiniece-Briede**, Zemkopības ministrijas Tirgus un tiešā atbalsta departamenta Pārtikas nozares nodaļas vadītāja

**Andis Jēkabsons**, Valsts prezidenta ekonomikas padomnieks

**Dace Treija-Masī**, Ministru prezidenta padomniece ārlietu jautājumos

**Andris Ozols**, Latvijas Investīciju un attīstības aģentūras direktors

**Līga Meņģelsone**, Latvijas Darba devēju konfederācijas ģenerāldirektore

**Jānis Endziņš**, Latvijas Tirdzniecības un rūpniecības kameras valdes priekšsēdētājs

**Klātesošie:**

**Sandra Sondore-Kukule**, ārlietu ministra padomniece

**Ivita Burmistre**, Ārlietu ministrijas Ekonomisko attiecību, tirdzniecības un attīstības sadarbības direkcijas vadītāja

**Arvils Zeltiņš**, Ārlietu ministrijas Ārējo ekonomisko sakaru veicināšanas nodaļas vadītājs

**Evita Breča**, Valsts prezidenta kancelejas ekonomikas konsultante

**Elīna Branta**, ekonomikas ministres padomniece

**Ilze Lore**, Ekonomikas ministrijas Uzņēmējdarbības konkurētspējas departamenta direktora vietniece

**Dace Klinsone**, Ekonomikas ministrijas Ārējo ekonomisko attiecību departamenta direktora vietniece, Ārējo ekonomisko attiecību nodaļas vadītāja

**Benita Margēviča**, Satiksmes ministrijas Tranzīta politikas departamenta direktora vietniece

**Agnese Mētra**, Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja

**Zane Timermane**, Latvijas Tirdzniecības un rūpniecības kameras pakalpojumu vadītāja

**Dina Pujate**, Latvijas Investīciju un attīstības aģentūras Ārējās tirdzniecības veicināšanas departamenta Biznesa informācijas nodaļas vadītāja

**Uzaicinātās personas:**

**Raimonds Ozoliņš**, Latvijas Tirdzniecības un rūpniecības kameras valdes loceklis

**Protokolē:**

**Ilze Jankava**, Ārējās ekonomiskās politikas koordinācijas padomes sekretariāta pārstāve

**Darba kārtība**

Latvijas Tirdzniecības un rūpniecības kameras ziņojums par dalību “EXPO 2017”

*Ziņo: Jānis Endziņš, Latvijas Tirdzniecības un rūpniecības kameras valdes priekšsēdētājs*

**Latvijas Tirdzniecības un rūpniecības kameras ziņojums**

**par dalību “EXPO 2017”**

(E.Rinkēvičs, J.Endziņš, D.Reizniece-Ozola, A.Ozols, L.Meņģelsone, U.Reimanis, A.Jēkabsons, I.Mežiniece-Briede)

**Nolemj:**

1. **Latvijas Tirdzniecības un rūpniecības kamerai (LTRK) vistuvākajā laikā sagatavot un nosūtīt Ekonomikas ministrijai apliecinājuma vēstuli par kameras iniciatīvu uzņemties vadošo lomu Latvijas dalības “EXPO 2017” nodrošināšanā ar lūgumu jautājumu virzīt izskatīšanai Ministru kabinetā un gūt konceptuālu valdības atbalstu.**

**Apliecinājuma vēstulē nepieciešams norādīt, ka:**

* **LTRK kā līgumslēdzējpuse uzņemas visu atbildību un izrietošās saistības (t.sk. finanšu saistības) no nākotnē noslēdzamā līguma starp LTRK un starptautiskās izstādes “EXPO 2017” organizatoriem par dalību starptautiskajā izstādē “EXPO 2017”;**
* **LTRK apzinās, ka tai netiek deleģētas valsts pārvaldes funkcijas un valsts tai nesniedz nekādus pilnvarojumus darboties vai slēgt tās vārdā līgumus. Attiecīgi apliecināt, ka LTRK nevērsīsies pret Latvijas Republikas valsts pārvaldes institūcijām ar jebkāda veida pretenzijām saistībā ar LTRK dalību starptautiskajā izstādē “EXPO 2017”.**

**Vēstulē jāiekļauj informācija par LTRK plānoto izstādes stenda koncepciju, t.sk. par iespējamo sadarbību izstādes norisē ar Rīgas domi, kā arī par ieinteresētajiem uzņēmējiem (uzņēmumu saraksts, norādot to nosaukumus) dalībai izstādē, tādējādi apliecinot spēju kvalitatīvi noorganizēt Latvijas pārstāvību izstādē.**

1. **Pēc LTRK vēstules saņemšanas Ekonomikas ministrijai sagatavot informatīvo ziņojumu par atbalstu LTRK dalībai izstādē “Astana Expo 2017” un MK protokollēmumu, kurā noteikti uzdevumi turpmākai rīcībai par atbildes vēstules sniegšanu starptautiskās izstādes “EXPO 2017” organizētājiem.**

Sēdi slēdz plkst. 14:00.

Ārlietu ministrs,

padomes priekšsēdētājs E.Rinkēvičs

Protokolētāja I.Jankava